
_ ΤΕΥΧΟΣ ΔΕΥΤΕΡΟ _ Αρ. Φύλλου 621 

13 Αυγούστου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

. Αντικατάσταση μέλους του Διοικητικού Συμβου¬ 
λίου της Εταιρείας «ΚΑΤΑΣΤΗΜΑΤΑ ΑΦΟΡΟ¬ 
ΛΟΓΗΤΩΝ ΕΙΔΩΝ Α.Ε.». 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απασχόληση ενός ατόμου με σύμβαση μίσθωσης έρ¬ 
γου στην Υπηρεσία Ιστορίας Ναυτικού, στο 


Τμήμα Ναυτικής Ιστορίας του ΓΕΝ. . 2 

Εξαίρεση από τις διαδικασίες του Ν. 1735/87 

(Φ.471.11/90/93). 3 

Μεταβίβαση αρμοδιοτήτων στον Γενικό Γραμματέα του 

Υπουργείου Εξωτερικών. 4 

Έγκριση χρησιμοποίησης υπαλλήλων της Γ.Γ. ΕΣΥΕ για 


εργασία πέραν του κανονισμού ωραρίου καθώς και 
ιδιωτών - συνεργατών για την εκτέλεση προπαρα¬ 
σκευαστικών εργασιών για την έρευνα επί των 

εκτάσεων και της παραγωγής σιτηρών. -.... 5 

Συμπλήρωση των 2044244/8300/0025/23.7.1993 
και 2049182/9198/0025/29.7.1993 αποφά¬ 
σεων για την παροχή εγγύησης του Ελληνικού 
Δημοσίου προς την 51ΙΜΙΤΟΜΟ ΒΑΝΚ υΜΙΤΕϋ 
ως Αντιπρόσωπο Ομίλου Τραπεζών για τη χορή¬ 
γηση δανείου 35.000.000 1130 στην ΕΡΤ. 6 

Μετονομασίατου Εργαστηρίου «Ναυπηγικής» του Τμή¬ 
ματος Ναυπηγών Μηχανολόγων Μηχανικών του 


Εθνικού Μετσοβίου Πολυτεχνείου. 7 

Ανασυγκρότηση του Ανωτάτου Συμβουλίου Επιλύσεως 
Αθλητικών Διαφορών (Α.Σ.Ε.Α.Δ.). 8 


Έγκριση μεταβιβάσεως δικαιωμάτων μεταλλειοκτη- 
σίας της παραχωρήσεως με αριθ. 321 του Νομού 
Φθιώτιδος κατά ποσοστό 70% προς την Εταιρεία 
Περιορισμένης Ευθύνης με την επωνυμία «ΗΡΑ¬ 
ΚΛΗΣ Οργανοχουμικά Λιπάσματα και Μεταλλευ¬ 
τικές Επιχειρήσεις Εταιρεία Περιορισμένης Ευ¬ 


θύνης». .. 9 

Κατανομή θέσεων στους βαθμούς άρθρου 1 του Ν. 
2085/92 του Βιοτεχνικού Επιμελητηρίου θεσ/ 

κης..10 

Εξαίρεση από τις διαδικασίες του Ν. 1735/87.11 

Σύσταση αμιγούς Κοινοτικής Επιχείρησης στην Κοινό¬ 
τητα Ν. Μαρμαρά Ν. Χαλκιδικής.12 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Αντικατάσταση μέλους του Διοικητικού Συμβουλίου της 

Εταιρείας «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙ¬ 
ΔΩΝ Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 27 του 
Ν. 827/1978 «Περί ρυθμίσεως δασμολογικών θεμάτων 
και άλλων τινων διατάξεων» (ΦΕΚ Α/194). 

2. Τις διατάξεις του άρθρου 5 του Π. Δ/τος 86/1979 
«Περί συστάσεως ιδιορρύθμου ανωνύμου εταιρείας κλπ.» 
(ΦΕΚ Α/17), όπως τροποποιήθηκε και συμπληρώθηκε με 
το άρθρο 2 του Π. Δ/τος 489/1979 (ΦΕΚ 1/151). 

3. Την αριθ. Υ 2009/20.5.1993 κοινή απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών (ΦΕΚ Β/365). 

4. Το από 20.11.1992 Π. Δ. «Διορισμός του Διοικητικού 
Συμβουλίου της Εταιρείας «ΚΑΤΑΣΤΗΜΑΤΑ ΑΦΟΡΟΛΟ¬ 
ΓΗΤΩΝ ΕΙΔΩΝ Α.Ε.» (ΦΕΚ Β/713), όπως τροποποιήθηκε 
με το από 12.4.1993 Π.Δ. «Αντικατάσταση Αντιπροέδρου 
και μέλους του Διοικητικού Συμβουλίου της Εταιρείας 
«ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.» (ΦΕΚ 
Β/ 276). 

5. Την από 22.6.19£ί3 παραίτηση του μέλους του Διοι¬ 
κητικού Συμβουλίου της Εταιρείας «ΚΑΤΑΣΤΗΜΑΤΑ 
ΑΦΟΡΟΛΟΓΗΤΩΝ ΕΙΔΩΝ Α.Ε.» Παναγιώτη Αγγελονίδη, 
με πρόταση του Υφυπουργού Οικονομικών, αποφασί¬ 
ζουμε: 

Αρθρο μόνο 

Διορίζουμε ως μέλος του Διοικητικού Συμβουλίου της 
Εταιρείας «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ 
Α.Ε.», τον Καμινάρη Αντώνιο του Δημητρίου, Οικονομο¬ 
λόγο, σε αντικατάσταση του παραιτηθέντος Αγγελονίδη 
Παναγιώτη του Κων/νου, Επιχειρηματία, για το υπόλοιπο 
και μέχρι λήξεως της θητείας του χρονικό διάστημα, ήτοι 
μέχρι 7.12.1994. 

Κατά τα λοιπά ισχύει το από 20.11.1992 Π.Δ. «Διορι- 

σμός του Διοικητικού Συμβουλίου της Εταιρείας «ΚΑΤΑ¬ 
ΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.». 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Μύκονος, 9 Αυγοΰστου 1993 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ, ΚΑΡΑΜΑΝΛΗΣ 

Ν. 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΠΕΤΡΟΣ ΔΟΥΚΑΣ 
-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3361 (2) 

Απασχόληση ενός ατόμου με σύμβαση μίσθωσης έργου 
στην Υπηρεσία Ιστορίας Ναυτικού, στο Τμήμα Ναυτι¬ 
κής Ιστορίας του ΓΕΝ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Τις διατάξεις του άρθρου 15 του Ν. 1735/87 «Προσ¬ 
λήψεις στο δημόσιο τομέα, κοινωνικός έλεγχος στη δημό¬ 
σια διοίκηση πολιτικά δικαιώματα και άλλες διατάξεις» 
(ΦΕΚ 195/Α/11.11.87). 

β. Την υπ’ αριθ. πρωτ. ΔΙΠΙΔ/Φ.91/96/3029 από 
28.3.88 εγκύκλιο του Υπουργείου Προεδρίας της Κυβέρ¬ 
νησης «Αποφάσεις άρθρου 15 του Ν. 1735/87 για συμβά¬ 
σεις μίσθωσης έργου». 

γ. Την υπ’ αριθ. πρωτ. 140 από 27.5.93 απόφαση του 
Πρωθυπουργού «Έγκριση ανάθεσης έργου σε ένα (1) 
άτομο για την Υπηρεσία Ιστορίας Ναυτικού (Υπουργείο 
Εθνικής Αμυνας), αποφασίζουμε: 

2. Καθορίζεται ότι ένα (1) άτομο θα απασχοληθεί με 
σύμβαση μίσθωσης έργου στην Υπηρεσία Ιστορίας Ναυτι¬ 
κού, Τμήμα Ναυτικής Ιστορίας του Γενικού Επιτελείου 
Ναυτικού, για χρονική διάρκεια ενός (1) έτους, σύμφωνα 
με τις διατάξεις των άρθρων 681 κ.ε. του Αστικού Κώδικα. 

3. Το συγκεκριμένο έργο που θα εκτελεσθεί θα αποτε- 
λείται από: 

α. Εφαρμογή βοηθητικών προγραμμάτων Η/Υ υποδο¬ 
μής Ναυτικής Ιστορίας αρχείων Π. Πλοίων και Ν. Υπηρε¬ 
σιών. 

β. Εισαγωγή Ιστορικών αρχείων εις Η/Υ. 

γ. Σύνταξη εκδόσεων ΥΙΝ αναφερομένων εις Ν. Ιστορία 
και χαρακτηριστικά Π. Πλοίων και Ν. Υπηρεσιών. 

4. Τα προσόντα που απαιτούνται για την εκτέλεση του 
έργου είναι: 

α. Πτυχίο Ανωτάτης σχολής. 

β. Γνώσεις Η/Υ. 

γ. Αρίστη γνώση δύο ξένων γλωσσών. 

δ. Γνώση ιστορίας και ιστορικής ερεύνης. 

5. Το χρονικό διάστημα που απαιτείται για την τμηματική 
παράδοση του έργου είναι ένα (1) έτος. Η παρακολού¬ 
θηση της κανονικής εκτέλεσης του έργου και η παραλαβή 
του θα γίνεται από την Υπηρεσία Ιστορίας Ναυτικού. 

6. Το συνολικό ποσό αμοιβής του αναδόχου θα ανέλθει 
στο ποσό των τεσσάρων εκατομμυρίων εννιακοσίων χιλιά¬ 
δων δρχ. (4.900.000) και θα βαρύνει τον κωδικό αριθμό- 


0871 του προϋπολογισμού του Γενικού Επιτελείου Ναυτι¬ 
κού. 

7. Ο τόπος που θα εκτελεσθεί το έργο είναι η Υπηρεσία 
Ιστορίας Ναυτικού. 

8. Το έργο δεν αφορά εργασίες που ανάγονται στον κύ¬ 
κλο καθηκόντων των υπαλλήλων της Υπηρεσίας Ιστορίας 
Ναυτικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΣΩΤ. ΚΟΥΒΕΛΑΣ ΙΩΑΝ. ΒΑΡΒΙΤΣΙΩΤΗΣ 

-♦- 

Αριθ. 3362 (3) 

Εξαίρεση από τις διαδικασίες του Ν. 1735/87 (Φ.471.11/ 
90/93). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Την επιτακτική ανάγκη για την αντιμετώπιση όλως 
εξαιρετικών αναγκών του Πεδίου Βολής Κρήτης με προ¬ 
σωπικό ιδιαζούσης φύσεως και αποστολής. 

β. Την υπ’ αριθμ. 167 από 18.6.1993 απόφαση του 
Πρωθυπουργού «Έγκριση πλήρωσης δέκα οκτώ (18) κε¬ 
νών οργανικών θέσεων μονίμου προσωπικού από το Πεδίο 
Βολής Κρήτης του Γ ενικού Επιτελείου Ναυτικού (Υπουρ¬ 
γείο Εθνικής Άμυνας)». 

γ. Τις διατάξεις του εδαφ. ια της παραγράφου 2 του άρ¬ 
θρου 1 τού Ν. 1735/87 «προσλήψεις στο δημόσιο τομέα, 
κοινωνικός έλεγχος στη δημόσια διοίκηση, πολιτικά δικαι¬ 
ώματα και άλλες διατάξεις» (ΦΕΚ 195/Α/11.11.87). 

δ. Τις διατάξεις του άρθρου 13 παράγραφος 3 του Ν. 
2116/93 «Επιδότηση επιτοκίου στεγαστικών δανείων σε 
δικαιούχους στεγαστικής συνδρομής και άλλες διατάξεις» 
(ΦΕΚ 18/Α/18.2.93) σε συνδυασμό με τις διατάξεις της 
παραγράφου 2 του άρθρου 21 του Ν. 2026/92 «Ρύθμιση 
θεμάτων οργάνωσης και προσωπικού της δημόσιας διοί¬ 
κησης και άλλες διατάξεις» (ΦΕΚ 43/Α/23.3.92), αποφα¬ 
σίζουμε: 

2. Εξαιρούμε από τη διαδικασία προσλήψεως προσωπι¬ 
κού στο δημόσιο τομέα, που προβλέπεται από τις διατά¬ 
ξεις του Ν. 1735/87, την πλήρωση των κατωτέρω οργανι¬ 
κών θέσεων μονίμου προσωπικού του Υπουργείου Εθνι¬ 
κής Αμύνης / Γενικού Επιτελείου Ναυτικού, για το Πεδίο 
Βολής Κρήτης, που εγκρίθηκε με τη σχετική (β) απόφαση: 

α. Μια (1) θέση κλάδου ΠΕ Διοικητικού - Οικονομι¬ 
κού. 

β. Επτά (7) θέσεις κλάδου ΔΕ Διοικητικού - Λογιστι¬ 
κού. 

γ. Πέντε (5) θέσεις κλάδου ΔΕ Τεχνικού. 

δ. Μια (1) θέση κλάδου ΔΕ Μεταφραστών - Διερμη¬ 
νέων. 

ε. Μια (1) θέση κλάδου ΔΕ Παροχής Υπηρεσιών. 

στ. Τρεις (3) θέσεις κλάδου ΥΕ Προσωπικού Καθαριό¬ 
τητας. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού διότι 

αυτή καλύπτεται από τους χρήστες του Πεδίου Βολής 
Κρήτης. 

Η απόφασή αυτή να δήμοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΣΩΤ. ΚΟΥΒΕΛΑΣ ΙΩΑΝ. ΒΑΡΒΙΤΣΙΩΤΗΣ 

-♦--- 

Αριθ. Α.Π. 010/321/ΑΣ102 (4) 

Μεταβίβαση αρμοδιοτήτων στον Γενικό Γραμματέα του 
Υπουργείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 
ΚΑΙ Η ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη τις διατάξεις: 

1. Του άρθρου 29 του Ν. 1558/1985 «Κυβέρνηση και 
Κυβερνητικά Όργανα (Α. 137). 

2. Την Π010/202/ΑΣ57/30.4.1993 απόφαση του Πρω¬ 
θυπουργού και του Υπουργού Εξωτερικών περί «αναθέ- 
σεως αρμοδιοτήτων στην Υφυπουργό Εξωτερικών Βιργι- 
νία Τσουδερού» (Β. 308). 

3. Του Ν. 419/1976 «Περί Οργανισμού του Υπουργείου 
Εξωτερικών» (Α. 221). 

4. Του Π.Δ. 11 /1992 «Αρμοδιότητες και διάρθρωση της 
Κεντρικής Υπηρεσίας του Υπουργείου Εξωτερικών» (Α. 
3). 

5. Του άρθρου 27 του Ν. 2081/1992 (Α. 154) και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού. 

6. Την ανάγκη διασφαλίσεως της ευρύθμου και ταχείας 
λειτουργίας των Υπηρεσιών του Υπουργείου Εξωτερικών, 
αποφασίζουμε: 

Άρθρο μόνο 

Α. Στον Γενικό Γραμματέα του Υπουργείου Εξωτερικών 
μεταβιβάζουμε τις αρμοδιότητες που αναφέρονται σε: 

1. Έκδοση αποφάσεων, πράξεων, κλήσεων σχετικών 
με την υπηρεσιακή κατάστασή του προσωπικού του 
Υπουργείου Εξωτερικών όλων των κλάδων και κατηγο¬ 
ριών, μονίμου και μη, με σύμβαση ή με σχέση ιδιωτικού δι¬ 
καίου, μετακλητών ή μη, καθώς και αποφάσεων εξουσιο- 
δοτήσεως για τον χειρισμό διαβαθμισμένου υλικού και άρ- 
σεως αυτών. 

2. Υποβολή εκθέσεων στο Συμβούλιο Επικράτειας ή τα 
άλλα διοικητικά δικαστήρια επί προσφυγών και αιτήσεων 
στα δικαστήρια αυτά του πάσης φύσεως προσωπικού του 
Υπουργείου Εξωτερικών. 

3. Υποβολή ερωτημάτων στο Γ ραφείο Νομικού Συμβού¬ 
λου του Υπουργείου Εξωτερικών. 

4. Έκδοση εντολών για όλες τις υπηρεσιακές μετακινή¬ 
σεις ή ειδικές αποστολές του πάσης φύσεως προσωπικού 
του Υπουργείου Εξωτερικών, ανεξαρτήτως κλάδου και 
βαθμού, καθώς και υπαλλήλων άλλων Υπουργείων και ιδι¬ 
ωτών που μεταβαίνουν στο εξωτερικό, στο πλαίσιο απο¬ 
στολών αρμοδιότητος του Υπουργείου Εξωτερικών, πλην 
ΜΑ ΕΟΚ. 

5. Έκδοση εντολών τοποθετήσεων, μεταθέσεων κλπ. 
του πάσης φύσεως προσωπικού του Υπουργείου Εξωτερι¬ 
κών όλων των κλάδων και κατηγοριών, μετά από απόφαση 
του αρμοδίου υπηρεσιακού συμβουλίου. 


Β. Από την ανωτέρω μεταβίβαση αρμοδιοτήτων, καθ’ 
όσον αφορά στους υπαλλήλους του διπλωματικού κλάδου 
από του βαθμού του πληρεξουσίου υπουργού Β’ τάξεως 
και άνω, εξαιρούνται τα θέματα αρμοδιότητας του Ανωτά- 
του Υπηρεσιακού Συμβουλίου. 

Γ. Σε περίπτωση απουσίας, ελλείψεως ή κωλύματος 
του Γενικού Γραμματέως οι ανωτέρω αρμοδιότητες 
ασκούνται από τον Διευθυντή της Διευθύνσεως Προσωπι¬ 
κού. 

Δ. Η υπ’ αριθμ. Π31-19468/ΑΣ10409/16.9.1992 (584 
Β') απόφαση ανακαλείται. 

Η απόφαση αυτή να δήμοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 1993 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ Η ΥΦΥΠ. ΕΞΩΤΕΡΙΚΟΝ 

ΜΙΧ. ΠΑΠΑΚΩΝΣΤΑΝΤΙΝΟΥ ΒΙΡΠΝΙΑ ΤΣΟΥΔΕΡΟΥ 
-♦--- 

Αριθ. 16831/ΔΔ 5165 (5) 

Έγκριση'χρησιμοποίησης υπαλλήλων της Γ.Γ. ΕΣΥΕ για 
εργασία πέραν του κανονισμού ωραρίου καθώς και ιδι¬ 
ωτών - συνεργατών για την εκτέλεση προπαρασκευα¬ 
στικών εργασιών για την έρευνα επί των εκτάσεων και 
της παραγωγής σιτηρών. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ», του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/91 «Οργανισμός Γενικής Γραμματείας 
ΕΣΥΕ». * 

β. Του άρθρου 35 του Ν. 992/1979 «περί οργανώσεως 
του Διοικητικών Υπηρεσιών κ.λπ.». 

γ. Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την 11141 /Β 419/1993 κοινή Υπουργική απόφαση 
με θέμα « Έγκριση και προκήρυξη διενέργειας της ετήσιας 
δειγματοληπτικής έρευνας σιτηρών έτους 1993» 

3. Την 15038/Β 1321/9.7.1993 απόφαση με θέμα 
«Ανάθεση στη Γ.Γ. ΕΣΥΕ της εκτέλεσης προπαρασκευα¬ 
στικών εργασιών για την έρευνα επί των εκτάσεων και της 
παραγωγής σιτηρών». 

4. Την υπ’ αριθ. Υ1935/1992 κοινή απόφαση του Πρω¬ 
θυπουργού και του Υπουργού Εθνικής Οικονομίας, για τη 
μεταβίβαση αρμοδιοτήτων. 

5. Σχετική εισήγηση της Δ/νσης Πρωτογενούς Τομέα, 
αποφασίζουμε: 

1. Εγκρίνουμε τη χρησιμοποίηση κατά το χρονικό διά¬ 
στημα 1.10.93 - 31.12.93 πενήντα (50) υπαλλήλων της 
Γ.Γ. ΕΣΥΕ, μονίμων και με σχέση εργασίας Ι.Δ., για εργα¬ 
σία πέραν του κανονικού και του συνήθους υπερωριακού 
ωραρίου εργασίας καθώς και ιδιωτών - συνεργατών για την 
εκτέλεση προπαρασκευαστικών εργασιών για την έρευνα 
επί των εκτάσεων και της παραγωγής σιτηρών. 

2. Ο ορισμός των παραπάνω θα γίνει με άλλη σχετική 
απόφασή μας. 

3. Ο καθορισμός αμοιβής τους θα γίνει με κοινή από¬ 
φαση των Υπουργών Εθν. Οικονομίας και Οικονομικών. 

4. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού της Γ.Γ. 
ΕΣΥΕ (ειδ. φορέας 13-150 και στον ΚΑΕ 5354), ύφους 
7.500.000 δρχ. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της ΕΟΚ τα οποία θα σταλούν στο λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα δε με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα «Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ.ΕΣΥΕ (ειδ. φορέας 
13-150 και στον ΚΑΕ 5354). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 1993 

Ο ΥΦΥΠΟΥΡΓΟΣ 

Κ. ΔΟΥΣΗΣ 
-♦- . 

Αριθ. 2050530/9506/0025 (6) 

Συμπλήρωση των 2044244/8300/0025/23.7.1993 και 
2049182/9198/0025/29.7.1993 αποφάσεων για την 
παροχή εγγύησης του Ελληνικού Δημοσίου προς την 
δυΜΙΤΟΜΟ ΒΑΝΚ Ι.ΙΜΠΈΟ ως Αντιπρόσωπο Ομίλου 
Τραπεζών για τη χορήγηση δανείου 35.000.000 υ5ϋ 
στην ΕΡΤ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις των Α.Ν. 747/1945 και 9/1967 και του 
Ν. 1266/1982. 

2. Την αριθμ. 1976/19.9.91 Πράξη του Διοικητή της 
Τράπεζας της Ελλάδος περί Δανεισμού σε συνάλλαγμα 
ημεδαπών Νομικών προσώπων καθώς και Φυσικών Προ¬ 
σώπων πού ασκούν επιχειρηματική δραστηριότητα. 

3. Τις αριθμ. 2044244/8300/0025/23.7.1993 και 
2049182/9198/0025/29.7.1993 αποφάσεις εγγύησης 
του Υπουργού των Οικονομικών. 

4. Την Υ. 2009/20.5.1993 Κοινή απόφαση του Πρωθυ¬ 
πουργού και Υπουργού Οικονομικών σχετικά με ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών, αποφασίζουμε: 

Τροποποιούμε τις αριθμ. 2044244/8300/ 0025/ 
23.7.1993 και 2049182/ 9198/0025/ 29.7.1993 αποφά¬ 
σεις μας ως ακολούθως: 

Στο τέλος της παραγράφου 10 (γ) προστίθεται η ακό¬ 
λουθη φράση: «ούτε τα διαδικαστικά μέτρα ενώπιον ενός 
ή περισσοτέρων δικαιοδοσιών θα αποκλείουν τις διαδικα¬ 
σίες ενώπιον οιασδήποτε άλλης δικαιοδοσίας είτε συγ¬ 
χρόνως, είτε όχι». 

Το τροποποιημένο κείμενο στην Αγγλική έχει ως εξής: 
\Νβ εππθηό ουτ άβοίδϊοηδ 2044244/8300/0025/23.7.1993 
βπά 2049182/9198/0025/29.7.1993 88 ίοΙΙον/ίπς: 

Αί Ιίΐθ βηά οί Ιίιβ ρ8Γ39Γ8ρ)Ί 10 (ο) ΙΙίθ ίοΙΙοννίης ρίΐΓβδθ ίδ 
βάάβά: «Νογ δίιβΙΙ Ιίΐθ ίβΚίης οί ρΓΟοββάίηςδ ίη βηγ οπθ ογ 
ηηοι·β οί δυοίι ]υπδάίο1ίοηδ ρΓθΟίυόβ ίίιβ ίβΚίης οί ριόοθθ- 
άίηςδ ίη βηγ οΙίιβΓ οί δυοίι ίυπδόίοίίοηδ, ννίιβίίιβΓ οοηουπ·©- 
ηίΐγ ογ ηού>. 


Κατά τα λοιπά ισχύουν οι αριθμ. 2044244/8300/0025/ 
23.7.1993 και 2049182/9198/0025/29.7.1993 αποφά¬ 
σεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1993 

ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-*- 

Αριθ. Β1/578α (7) 

Μετονομασία του Εργαστηρίου «Ναυπηγικής» του Τμήμα¬ 
τος Ναυπηγών Μηχανολόγων Μηχανικών του Εθνικού 

Μετσοβίου Πολυτεχνείου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/82 
όπως αντικαταστάθηκε με την παρ. 2 του άρθρου 48 του 
Ν. 1404/1983 (Α' 73). 

2. Την πρόταση της Γ ενικής Συνέλευσης του Τμήματος 
Ναυπηγών Μηχανολόγων Μηχανικών του Εθνικού Μετσο¬ 
βίου Πολυτεχνείου (συνεδρίαση: 13/6.7.1992), αποφασί¬ 
ζουμε: 

1. Το Εργαστήριο Ναυπηγικής του Τμήματος Ναυπηγών 
Μηχανολόγων Μηχανικών του Εθνικού Μετσοβίου Πολυ¬ 
τεχνείου που προβλέπεται από το Β.Δ. 132/17-22 Φε- 
βρουαρίου 1962 (Α' 32) και κατενεμήθηκε στο Τμήμα με 
την υπουργική απόφαση Β1/29/1983 (Β' 80) μετονομά¬ 
ζεται σε Εργαστήριο «Ναυτικής και θαλάσσιας Υδροδυνα¬ 
μικής». 

2. Το Εργαστήριο έχει ως αποστολή την κάλυψη των δι¬ 
δακτικών αναγκών του Τμήματος Ναυτικών Μηχανολόγων 
Μηχανικών σε θέματα σχετικά με τη γνωστική περιοχή της 
Ναυτικής και θαλάσσιας Υδροδυναμικής, καθώς και την 
ανάπτυξη ερευνητικών και συναφών δραστηριοτήτων στη 
γνωστική περιοχή της Ναυτικής και θαλάσσιας Υδροδυνα¬ 
μικής με πειραματικές ή/και υπολογιστικές μεθόδους 
σύμφωνα με τις γενικές αρχές και κανονισμούς έρευνας 
στο Ε.Μ.Π., όπως αυτές καθορίζονται από τη Σύγ- 
γκλητο. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. 29603 (8) 

Ανασυγκρότηση του Ανωτάτου Συμβουλίου Επιλύσεως 
Αθλητικών Διαφορών (Α.Σ.Ε.Α.Δ.). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Ν. 75/75 «περί οργανώσεως του Εξωσχολικού 

Αθλητισμού και ρυθμίσεως συναφών θεμάτων οργανώ- 
σεως και λειτουργίας του Ανωτάτου Συμβουλίου επιλύ- 
σεως Αθλητικών Διαφορών (Α.Σ.Ε.Α.Δ.). 

γ) Του Ν. 423/76 «περί Γυμναστηρίων και ρυθμίσεως 
θεμάτων αφορόντων εις τον Εξωσχολικόν Αθλητισμόν». 

δ) Του Ν. 1070/80 «περί λήψεως μέτρων ανάπτυξης 
του Αθλητισμού και ρυθμίσεως συναφών θεμάτων». 

ε) Του Π.Δ. 923/80 «περί ρυθμίσεως θεμάτων οργανώ- 
σεως και λειτουργίας του παρά τη Γ.Γ.Α. Ανωτάτου Συμ¬ 
βουλίου Επιλύσεως Αθλητικών Διαφορών (Α.Σ.Ε.Α.Δ.)». 

στ) Του Ν. 1232/82 «περί επαναφοράς σε ισχύ, τροπο¬ 
ποίηση και συμπλήρωση των διατάξεων του Ν. 4352/64 
και άλλες διατάξεις». 

ζ) Του Π.Δ. 77/85 «Οργανισμός της Γενικής Γραμμα¬ 
τείας Αθλητισμού». 

η) Του Ν. 1558/85 «Κυβέρνηση και Κυβερνητικά Όρ¬ 
γανα». 

θ) Του Ν. 1578/85 «Κύρωση του Κώδικα κατάστασης 
των δικαστικών λειτουργών και άλλες διατάξεις». 

ι) Του Ν. 1958/91 «Τμήματα Αμειβομένων Αθλητών - 
Αθλητικές Ανώνυμες Εταιρίες και άλλες διατάξεις». 

2. Την αριθ. 5257/82 απόφαση του Υπουργού Προε¬ 
δρίας Κυβερνήσεως «περί αποφασιστικής αρμοδιότητας 
του Υπουργείου Προεδρίας Κυβερνήσεως». 

3. Την υπ. απόφαση ΥΠΠΟ/ΓΝΟΣ/44046/22.9.92 
(ΦΕΚ 577/Β/92) «Περιορισμός Συλλογικών Οργάνων 
Υπουργείου Πολιτισμού των Γ ενικών Γ ραμματειών και των 
εποπτευομένων από αυτό Δημοσίων Υπηρεσιών». 

4. Την υπ' αριθ. Υ 1947/10.12.92 κοινή απόφαση των 
Πρωθυπουργού και της Υπουργού Πολιτισμού «περί ανά¬ 
θεσης αρμοδιοτήτων στον Υφυπουργό Πολιτισμού Ευάγ¬ 
γελο Μεϊμαράκη». 

5. Το υπ’ αριθ. 4796/26.7.93 έγγραφο του Εφετείου 
Αθηνών. 

6. Τα υπ’ αριθ. ΕΠ 256/2.8.93 και ΕΠ 259/5.8.93 έγ¬ 
γραφα του Πρωτοδικείου Αθηνών, αποφασίζουμε: 

Ανασυγκροτείται το Ανώτατο Συμβούλιο Επιλύσεως 
Αθλητικών Διαφορών (Α.Σ.Ε.Α.Δ.) ως εξής: 

1. ΔΕΛΗΓΙΑΝΝΗΣ ΙΩΑΝΝΗΣ, ΠΡΟΕΔΡΟΣ ΕΦΕΤΩΝ 

2. ΚΕΔΙΚΟΓΛΟΥ ΡΩΜΥΛΟΣ, ΕΦΕΤΗΣ 

3. ΣΟΛΩΜΟΣ ΔΗΜΗΤΡΙΟΣ, ΕΦΕΤΗΣ ΔΙΟΙΚΗΤΙΚΟΥ 
ΔΙΚΑΣΤΗΡΙΟΥ ΑΘΗΝΩΝ 

4. ΙΩΑΝΝΟΥ ΠΡΙΑΜΟΣ, ΕΦΕΤΗΣ 

5. ΓΙΑΝΝΑΚΑΚΗ ΝΙΚΗ, ΕΦΕΤΗΣ 

6. ΜΑΚΡΗΣ ΧΑΡΑΛΑΜΠΟΣ, ΕΦΕΤΗΣ 

7. ΧΛΑΜΠΟΥΤΑΚΗΣ ΓΕΩΡΓΙΟΣ, ΕΦΕΤΗΣ 

8. ΓΚΟΙΝΗ ΘΕΟΔΩΡΑ, ΠΡΟΕΔΡΟΣ ΠΡΩΤΟΔΙΚΩΝ 

9. ΣΙΔΕΡΗΣ ΙΩΑΝΝΗΣ, ΠΡΟΕΔΡΟΣ ΠΡΩΤΟΔΙΚΩΝ 

10. ΒΑΖΑΙΟΣ ΝΕΚΤΑΡΙΟΣ, ΠΡΩΤΟΔΙΚΗΣ 

11. ΕΡΩΤΟΚΡΙΤΟΥ ΕΡΩΤΟΚΡΙΤΟΣ, ΠΡΩΤΟΔΙΚΗΣ 

12. ΑΡΓΥΡΟΣ ΑΝΤΩΝΙΟΣ, ΔΙΚΗΓΟΡΟΣ 

13. ΜΠΟΥΡΑΣ ΒΑΣΙΛΕΙΟΣ, ΔΙΚΗΓΟΡΟΣ 

14. ΓΚΑΒΕΡΑΣ ΚΩΝΣΤΑΝΤΙΝΟΣ, ΔΙΚΗΓΟΡΟΣ 

15. ΒΛΑΧΟΓΙΑΝΝΗΣ ΑΘΑΝΑΣΙΟΣ, ΔΙΚΗΓΟΡΟΣ 

Ως Πρόεδρος του Συμβουλίου ορίζεται ο ΔΕΛΗΓΙΑΝ- 
ΝΗΣ ΙΩΑΝΝΗΣ, ΠΡΟΕΔΡΟΣ ΕΦΕΤΩΝ. 

Ως Α' και Β' Αντιπρόεδροι του Συμβουλίου ορίζονται 
’αντίστοιχα οι ΚΕΔΙΚΟΓΛΟΥ ΡΩΜΥΛΟΣ, ΕΦΕΤΗΣ και ΣΟ¬ 
ΛΩΜΟΣ ΔΗΜΗΤΡΙΟΣ, ΕΦΕΤΗΣ Δ/ΚΟΥ ΔΙΚΑΣΤΗΡΙΟΥ 
ΑΘΗΝΩΝ. 

Γραμματείς του Συμβουλίου ορίζονται οι μόνιμοι υπάλ¬ 


ληλοι της Γ.Γ.Α. ΝΙΚΟΛΑΟΣ ΓΑΣΠΑΡΗΣ και ΑΡΓΥΡΩ ΖΗ- 
ΣΙΜΟΠΟΥΛΟΥ. 

Καθορίζουμε από τη δημοσίευση της παρούσας ως μη¬ 
νιαία αποζημίωση, για τον Πρόεδρο και τους δύο (2) Αντι¬ 
προέδρους του Α.Σ.Ε.Α.Δ. το ποσό των 150.000 δρχ., των 
μελών αυτού σε 120.000 και των Γραμματέων σε 65.000 
δρχ. 

Από τις διατάξεις της απόφασης αυτής προκαλείται 
ετήσια δαπάνη ποσού 24.240.000 δρχ. σε βάρος του 
προϋπολογισμού της Γ.Γ.Α. (φορέας 21-200) και των 
ΚΑΕ 0515. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 1993 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΕΪΜΑΡΑΚΗΣ 
-♦- 

Αριθ. Δ9-δ/Φ134/18243 . (9) 

Έγκριση μεταβιβάσεως δικαιωμάτων μεταλλειοκτησίας 
της παραχωρήσεως με αριθ. 321 του Νομού Φθιώτιδος 
κατά ποσοστό 70% προς την Εταιρεία Περιορισμένης 
Ευθύνης με την επωνυμία «ΗΡΑΚΛΗΣ Οργανοχουμικά 
Λιπάσματα και Μεταλλευτικές Επιχειρήσεις Εταιρεία 
Περιορισμένης Ευθύνης». 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Νόμου 1558/1985 και του Προεδρι¬ 
κού Διατάγματος 437/1985 (ΦΕΚ 157/τ.Α'/19.9.1985) 
«Καθορισμός και ανακατανομή των αρμοδιοτήτων των 
Υπουργείων». 

2. Τα άρθρα 74, 75, 76, 174, 175 και 176 του Μεταλ¬ 
λευτικού Κώδικα (Νομοθετικό Διάταγμα 210/1973 - ΦΕΚ 
277/Τ.Α71973). 

3. Την αίτηση της ΕΠΕ «ΗΡΑΚΛΗΣ ΟΡΓΑΝΟΧΟΥΜΙΚΑ 
ΛΙΠΑΣΜΑΤΑ ΚΑΙ ΜΕΤΑΛΛΕΥΤΙΚΕΣ ΕΠΙΧΕΙΡΗΣΕΙΣ» με 
ημερομηνία 6.4.1992, με την οποία η ως άνω ενδιαφερο- 
μένη Εταιρεία υπέβαλε το Συμβόλαιο με αριθμό 8802/ 
26.3.1992 του Συμβολαιογράφου Αταλάντης Κωνσταντί¬ 
νου Τριανταφύλλου Μπολτέτσου, στο Υπουργείο Βιομη¬ 
χανίας, Ενέργειας και Τεχνολογίας και αιτείται την 
έγκριση του προαναφερομένου Συμβολαίου, συμφώνως 
προς το οποίο ο Παναγιώτης Ιωάννου Τρουμπούκης μετα¬ 
βιβάζει προς αυτήν τα δικαιώματα μεταλλειοκτησίας που 
του ανήκουν κατά ποσοστό 70% στην παραχώρηση με¬ 
ταλλείου λιγνίτη με αριθμό 321 του Νομού Φθιώτιδος. 

4. Το Διπλότυπο Εισπράξεως της ΔΟΥ Αταλάντης με 
αριθμό 8273111 /8.7.1993, από το οποίο φαίνεται ότι κα¬ 
ταβλήθηκε στο Δημόσιο ως φόρος ποσόν τριακοσίων εί¬ 
κοσι πέντε χιλιάδων (325.000) δραχμών. 

5. Την κοινή απόφαση με αριθμό Υ. 1943/9.12.1992 
του Πρωθυπουργού και του Υπουργού Βιομηχανίας, Ενέρ¬ 
γειας και Τεχνολογίας, σχετικά με την ανάθεση αρμοδιο¬ 
τήτων στον Υφυπουργό Βιομηχανίας, Ενέργειας και Τε¬ 
χνολογίας (ΦΕΚ 727/Β/11.12.1992), αποφασίζουμε; 

1. Εγκρίνουμε τη μεταβίβαση των δικαιωμάτων μεταλ- 
λειοκτησίας κατά ποσοστό 70% του Παναγιώτη Ιωάννου 
Τρουμπούκη στην παραχώρηση μεταλλείου με αριθμό 
321 του Νομού Φθιώτιδος, όπως συνομολογήθηκε με το 
Συμβόλαιο με αριθ. 8802/26.3.1992 του Συμβολαιογρά- 

φου Αταλάντης Κωνσταντίνου Τριανταφύλλου Μπολτέ- 
τσου, στην ΕΠΕ «ΗΡΑΚΛΗΣ Οργανοχουμικά Λιπάσματα 
και Μεταλλευτικές Επιχειρήσεις». 

2. Η έγκριση αυτή δεν καλύπτει νομικά ελαττώματα που 
μπορεί να υπάρχουν στη σύμβαση που εγκρίνεται, ούτε 
δημιουργεί, τροποποιεί ή καταργεί δικαιώματα που δεν 
προκύπτουν από τη σύμβαση αυτή, ούτε υφιστάμενες 
υποχρεώσεις των μεταλλειοκτητών, που προβλέπονται 
από τις σχετικές περί δραστηριδτητος των μεταλλείων 
διατάξεις της μεταλλευτικής νομοθεσίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως και να κοινοποιηθεί όπου απαιτείται. 

Αθήνα, 4 Αυγούστου 1993 

Ο ΥΦΥΠΟΥΡΓΟΣ 

ΘΕΟΔΩΡΟΣ ΔΑΜΙΑΝΟΣ 
-♦- 

Αριθ. ΚΙ-1207 (10) 

Κατανομή θέσεων στους βαθμούς άρθρου 1 του Ν. 

2085/92 του Βιοτεχνικού Επιμελητηρίου θεσ/κης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΜΠΟΡΙΟΥ 

1. Έχοντας υπόψη: 

α) Τις διατάξέις: Του Π.Δ. 397/88 «Περί Οργανισμού 
του Υπουργείου Εμπορίου». 

β) Των άρθρων 1 και 26 (παράγρ. 2) του Ν. 2085/92 
«Ρύθμιση θεμάτων οργάνωσης, λειτουργίας και προσώ¬ 
πων της Δημόσιας Διοίκησης και άλλες διατάξεις». 

γ) Του Ν. 2081/92 «Ρύθμιση του θεσμού των Επιμελη¬ 
τηρίων και άλλες διατάξεις» (ΦΕΚ 154/Α/10.9.92). 

2. Την ΚΥΑ 91852/4359/ΦΕΚ 1510/Β/75 οργάνωση 
των υπηρεσιών του Βιοτεχνικού Επιμελητηρίου θεσ/ 
κης. 

3. Το αριθ. 447/22.3.93 έγγραφο του Βιοτεχνικού Επι¬ 
μελητηρίου θεσ/κης. 

4. Την αριθ. Υ.1942/9.12.92 κοινή απόφαση του Πρω¬ 
θυπουργού και-Υπουργού Εμπορίου, που αφορά ανάθεση 
αρμοδιοτήτων στον Υφυπουργό Εμπορίου, αποφασί¬ 
ζουμε: 

Κατανέμουμε τις θέσεις κατά κατηγορία και κλάδο του 
Βιοτεχνικού Επιμελητηρίου θεσ/νίκης στους βαθμούς 
του άρθρου 1 του Ν. 2085/92 ως εξής: 

Α' ΚΑΤΗΓΟΡΙΑ ΠΕ: 

Κλάδος ΠΕ Διοικ/κός - Οικονομικός θέσεις έντεκα (11) 

Μία (1) θέση στο βαθμό Διευθυντή Β'-Α'. 

Τέσσερις (4) θέσεις στο βαθμό Τμηματάρχη Β'-Α'. 

Δύο (2) θέσεις στο βαθμό Εισηγητή Β'-Α'. 

Τέσσερις (4) θέσεις στο βαθμό Δοκίμου Γραμμ. - 
Γραμμ. Α'. 

Β' ΚΑΤΗΓΟΡΙΑ ΤΕ: 

Κλάδος ΤΕ Διοικ/κού - Λογιστικού θέσεις δύο (2) προ¬ 
σωρινές 

Μία (1) θέση στο βαθμό Εισηγητή Β'-Α'. 

Μία (1) θέση στο βαθμό Δοκίμου Γ ραφέα - Γ ραμμ. Α'. 

Γ ΚΑΤΗΓΟΡΙΑ ΔΕ: 

α) Κλάδος ΔΕ Διοικητικός - Λογιστικός θέσεις δεκαεν¬ 
νέα (19) εκ των οποίων 5 προσωρινές, οι οποίες θα καταρ- 
γηθούν μόλις κενωθούν. 

Μία (1) θέση στο βαθμό Τμηματάρχη Β'-Α'. 


Επτά (7) θέσεις στο βαθμό Εισηγητή Β'-Α'. 

Ένδεκα (11) θέσεις στο βαθμό Δοκίμου Γραφέα - 
Γ ραμμ. Α'. 

β) Κλάδος ΔΕ Μεταφραστών - Διερμηνέων θέσεις τρεις 

(3) 

Μία (1) θέση στο βαθμό Εισηγητή Β'-Α'. 

Δύο (2) θέσεις στο βαθμό Δοκίμου Γ ραφέα - Γ ραμμ. Α'. 

Δ' ΚΑΤΗΓΟΡΙΑ ΥΕ 

α) Κλάδος ΥΕ Βοηθητικού Προσωπικού θέσεις πέντε 
(5) 

Μία (1) θέση στο βαθμό Επιμελητή Α'. 

Δύο (2) θέσεις στο βαθμό Επιμελητή Β'-Γ'. 

Δύο (2) θέσεις στο βαθμό Δοκίμου βοηθού - βοηθού 
υπαλ. Α'. 

β) Κλάδος ΥΕ Προσωπικού Καθαριότητας θέσεις μία (1) 

Μία (1) θέση στο βαθμό Δοκίμου βοηθού - βοηθού 
υπαλλ. Α'. 

Από την παρούσα απόφαση δεν προκαλείται δαπάνη σε 
βάρος του προϋπολογισμού του Επιμελητηρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΕΜΠΟΡΙΟΥ 

ΣΩΤ. ΚΟΥΒΕΛΑΣ ΜΙΧ. ΛΙΑΠΗΣ 

-♦- 

Αριθ. ΚΙ-2487 (11) 

Εξαίρεση από τις διαδικασίες του Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Της περ. 1 α της παρ. 2 του άρθρου 1 του Ν. 1735/87 
(ΦΕΚ 195/11.11.87). 

β) Το αριθμ. Π.Δ. 222/ΦΕΚ/95/Α/1988 «Περί Οργανώ- 
σεως των Υπηρεσιών του Βιοτεχνικού Επιμελητηρίου Πει¬ 
ραιά». 

γ) Το αριθμ. Π.Δ. 439/ΦΕΚ 170/Α/14.12.1990 «Περί 
Οργανώσεως των Υπηρεσιών του Επιμελητηρίου Καβά¬ 
λας». 

2. Το άρθρο 27 του Ν. 2081/92 «Ρύθμιση του θεσμού 
των Επιμελητηρίων και άλλες διατάξεις». 

3. Την αριθ. 200/25.6.1993 απόφαση του Πρωθυπουρ¬ 
γού (ΠΥΣ 167/1992). 

4. Ότι συντρέχουν και αιτιολογούνται ειδικοί λόγοι για 
την εξαίρεση του παρακάτω προσωπικού από τις διαδικα¬ 
σίες πρόσληψης του Ν. 1735/1987. 

5. Την αριθ. Υ 1942/9.12.92 απόφαση του Πρωθυ¬ 
πουργού και Υπουργού Εμπορίου «Ανάθεση αρμοδιοτή¬ 
των στον Υφυπουργό Εμπορίου». 

6. Τις διατάξεις της παρ. 3 του άρθρου 13 του Ν. 
2116/93 της παρ. 2 του άρθρου 21 του Ν. 2026/92, απο¬ 
φασίζουμε: 

Εξαιρούμε από τις διαδικασίες του Ν. 1735/87 που ανα- 
φέρονται στις προσλήψεις προσωπικού για την πλήρωση 
των τακτικών θέσεων στα παρακάτω Επιμελητήρια ως 
εξής: 

Βιοτεχνικό Επιμελητήριο Πειραιά. 

Μία (1) Κλάδου ΔΕ Διοικητικού - Λογιστικού. 

Μία (1) Κλάδου ΔΕ Χειριστών Η/Υ. 

Επιμελητήριο Καβάλας. 

Δύο (2) Κλάδου ΠΕ Διοικητικού - Οικονομικού. 

Μία (1) Κλάδου ΔΕ Διοικητικού - Λογιστικού. 

Από τις διατάξεις αυτής της απόφασης προκαλεΐται δα¬ 
πάνη σε βάρος του προϋπολογισμού των ΝΠΔΔ ήτοι: του 
Βιοτεχνικού Επιμελητηρίου Πειραιά και του Επιμελητη¬ 
ρίου Καβάλας ύψους 4.900.000 και 5.500.000 δρχ. αντί¬ 
στοιχα. 

Οι ως άνω δαπάνες είναι εγγεγραμμένες στους κωδι¬ 
κούς αριθμούς (0211,0226, 0232, 0259, 3359β, 3341) 
και (0211, 0226, 0232, 0259, 5241α, 5241 β, 5259α, 
5291 αΐ) αντίστοιχα. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 3 Αυγοϋστου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΕΜΠΟΡΙΟΥ 

ΣΠΤ. ΚΟΥΒΕΛΑΣ ΜΙΧ. ΛΙΑΠΗΣ 

- —♦- 

Αριθ. 10880 (12) 

Σύσταση αμιγούς Κοινοτικής Επιχείρησης στην Κοινότητα 

Ν. Μαρμαρά Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 260 του Π.Δ. 323/89. 

2. Την απόφαση του Υπουργού Εσωτερικών με αριθμό 
25027/9.4.84 που δημοσιεύτηκε στο ΦΕΚ 244/19.4.84 
(τ.Β·). 

3. Την απόφαση αρ. 31/1993 του κοινοτικού συμβου¬ 
λίου Ν. Μαρμαρά του Ν. Χαλκιδικής. 

4. Την από 9.6.1993 αξιολόγηση, της επιτροπής αξιο¬ 
λόγησης, για τη σύσταση της κοινοτικής επιχείρησης. 

5. Το Π. Δ/γμα 250/89 που δημοσιεύτηκε στο 118/89 
ΦΕΚ τεύχος Α' «Μεταβίβαση αρμοδιοτήτων του Υπουρ¬ 
γείου Εσωτερικών στους Νομάρχες, αποφασίζουμε: 

Συνιστάται στην Κοινότητα Ν. Μαρμαρά, αμιγής κοινο¬ 
τική επιχείρηση ως Ιδιο νομικό πρόσωπο ιδιωτικού δικαίου, 
με την επωνυμία «Κοινοτική Επιχείρηση ΑναψυκτηρΙου 
Ανατολικής πλαζ (Μπανιέρες), το οποίο διέπεται από τις 
διατάξεις των άρθρων 260, 261,262, 263, 264, 265, 266, 
270, 274 και 287 του Π.Δ. 323/89. 

2. Σκοπός της επιχείρησης είναι: 

α) Η πραγματοποίηση εσόδων που θα διατεθούν για την 
εκτέλεση κοινωφελών έργων της κοινότητας. 

β) Η αναβάθμιση της πλαζ με την σωστή λειτουργία των 
εγκαταστάσεων υγιεινής του ανάψυκτηρίου. 

γ) Η απασχόληση ανθρώπινου δυναμικού. 

3. Η επιχείρηση διοικείται από πενταμελές διοικητικό 
συμβούλιο του οποίου τα μέλη και οι αναπληρωτές τους, 
ορίζ<)νται από το κοινοτικό συμβούλιο όπως προβλέπει το 


άρθρο 261 του Π.Δ. 323/89. Από τα μέλη του διοικητικού 
συμβουλίου τρεις (3) είναι αιρετοί εκπρόσωποι του κοινο¬ 
τικού συμβουλίου, ένας είναι εκπρόσωπος του Αλιευτικού 
Συλλόγου Ν. Μαρμαρά και τελευταίο μέλος είναι δημότης 
Ν. Μαρμαρά. 

Το Δ.Σ. διοικεί και διαχειρίζεται τις υποθέσεις που αφο¬ 
ρούν την επιχείρηση από τις περιπτώσεις που αρμόδιο εί¬ 
ναι το Κοιν. συμβούλιο σύμφωνα με τις διατάξεις του 
Δ.Κ.Κ. 

4. Η διάρκεια της επιχείρησης είναι είκοσι (20) χρόνια 
από τη δημοσίευση της απόφασης αυτής στην Εφημερίδα 
της Κυβερνήσεως. 

5. Έδρα της επιχείρησης είναι η Κοινότητα Ν. Μαρμαρά 
του Ν. Χαλκιδικής. 

6. Το κεφάλαιο που διαθέτει η Κοινότητα Ν. Μαρμαρά 
στην επιχείρηση είναι: τα εξής περιουσιακά στοιχεία που 
παραχωρούνται στην επιχείρηση για χρήση και μόνο, σε 
περίπτωση δε διάλυσης της επιχείρησης περιέρχονται 
στην Κοινότητα Ν. Μαρμαρά: 

α) Κτιριακές εγκαταστάσεις που βρίσκονται στην ανα¬ 
τολική πλαζ (Μπανιέρες) ήτοι κτίριο αναψυκτηρίου, βοη¬ 
θητικοί χώροι, ννο, κιόσκι και ο περιβάλλων χώρος που 
ανέρχεται συνολικά σε 500 μ 2 και που σήμερα όλα αυτά 
ανήκουν κατά πλήρη κυριότητα και κατοχή στην Κοινότητα 
Ν. Μαρμαρά. 

β) Είδη εξοπλισμού και επίπλωσης συνολικής δαπάνης 
2.500.000 δρχ. περίπου. 

7. Πόροι της επιχείρησης θα είναι τα έσοδα που θα προ¬ 
έρχονται από την εκμετάλλευση του αναψυκτηρίου. Η ορ¬ 
γάνωση, λειτουργία, διαχείριση και εποπτεία της επιχείρη¬ 
σης διέπονται από τις σχετικές για τις κοινοτικές επιχειρή¬ 
σεις διατάξεις του Π.Δ. 323/89. 

8. Η επιχείρηση διαλύεται: 

α) με απόφαση του κοινοτικού συμβουλίου με την από¬ 
λυτη πλειοψηφία των μελών του και απόφαση του Νο¬ 
μάρχη 

β) όταν λήξει χωρίς να παραταθεί η διάρκεια της επιχεί¬ 
ρησης και 

γ) σε περίπτωση πτώχευσης της επιχείρησης. 

Τη διάλυση της επιχείρησης, ακολουθεί η εκκαθάριση 
εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Κοινοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 3 Αυγούστου 1993 

Ο Νομάρχης 
ΜΙΛΤΙΑΔΗΣ ΚΑΝΩΤΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΘΠ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιε ύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


ι----- 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 





Πληροφορίες: τηλ. 52 

.48.320 



Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





